**Datrys Problemau**

Beth mae hyn yn ei olygu mewn gwirionedd?

* Dadansoddi ffeithiau ac amgylchiadau i ddarganfod achosion problemau.
* Gwerthuso ffyrdd eraill posibl o ddatrys problemau.
* Canfod ffyrdd priodol o ddatrys problemau.
* Rhoi datrysiad ar waith ac asesu ei effaith ar y broblem wreiddiol.

Gellir datblygu’r sgil hwn mewn amryw o ffyrdd:

**Academaidd**

* Dadansoddi gwybodaeth ar gyfer traethodau/prosiectau/ traethodau estynedig er mwyn llunio dadleuon rhesymegol.
* Dadansoddi gwahanol fathau o ddata, megis meintiol ac ansoddol, a deunydd ysgolheigaidd megis erthyglau cyfnodolion.
* Ymgymryd â rôl cynrychiolydd dosbarth a datrys problemau’n ymwneud â’r cwrs.

**Allgyrsiol**

* Cymryd rhan mewn fforymau myfyrwyr, sy’n rhoi’r cyfle i ddatrys problemau sefydliadau eraill megis elusennau, busnesau bach neu fusnesau newydd.
* Gweithio gyda chymdeithas sy’n cael anawsterau, er mwyn dadansoddi problemau a gwella’u perfformiad.
* Cymryd rhan mewn cystadlaethau neu heriau busnes i fyfyrwyr.
* Heriau Dug Caeredin.
* Desg gymorth/gweithgareddau cymorth e.e. Desg Gymorth y Gymdeithas Mathemateg i gyd-fyfyrwyr / desg gymorth y Gwasanaethau Gwybodaeth.

**Profiad Gwaith**

* Sylwi pan y gellid gwella proses neu sefyllfa i gyflawni gwaith yn fwy effeithiol, a rhoi gwelliannau ar waith.
* Datrys problemau o fewn tîm yn y gweithle.
* Blaenoriaethu amserlen brysur i sicrhau bod gwaith yn cael ei gyflawni o fewn i’r terfynau amser penodedig.
* Ymdrin â chleientiaid lletchwith neu anfodlon a dod o hyd i ateb sy’n dderbyniol i bawb.
* Mentora i helpu eraill i oresgyn problemau a llwyddo.

**Arall**

* Datrys problemau personol e.e. problemau gyda landlord, neu reoli eich arian yn effeithlon.
* Cymryd rhan mewn sefyllfaoedd astudiaethau achos gyda chyflogwyr.
* Trefnu logisteg teithio, naill ai’n annibynnol neu ar ran grŵp.
* Cymryd camau i oresgyn rhwystrau ieithyddol neu ddiwylliannol mewn amgylchedd newydd.
* Rhagweld problemau a’u datrys drwy gynllunio e.e. gwaith prosiect, trefnu teithiau tramor.
* Datrys problemau ariannol – personol, neu godi arian i glwb, codi arian i ariannu gweithgaredd e.e. cymryd rhan mewn gwaith elusennol dramor.
* Datrys problemau trwy drafod neu gynrychioli – gweithredu fel cynrychiolydd myfyrwyr; datrys problemau yn ymwneud â llety gyda landlordiaid neu’ch cyd-letywyr; datrys anghydfodau mewn gwaith grŵp.
* Canfod ffyrdd newydd neu arloesol o ddatrys problemau e.e. dyfeisio ffyrdd newydd o godi arian; syniadau newydd i hyrwyddo gweithgaredd, neu annog pobl i gymryd rhan mewn gweithgaredd academaidd; syniadau sy’n arwain at fwy o effeithlonrwydd yn eich gweithle (cyflogedig neu wirfoddol); ffyrdd newydd o hyrwyddo eich hun i ddod o hyd i leoliadau gwaith.